Diari Oficial de la Generalitat Valenciana


Sumari del DOGV 6509, del 28-04-2011 (2011/4745)

Notificació del laude emés per la Junta Arbitral de Transports de Castelló. Expedient número 52/6827-BV.
--------------------------------------------------------------------------------------------------------

### Dades del document

Número de DOGV
:   6509

Data del DOGV
:   28-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4745


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de Castelló. Expedient número 52/7993-LR. [2011/4745]  
Ramón Escrig Moreno, president de la Junta Arbitral de Transports de Castelló, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Codexuno, Coop. V., que s'ha dictat laude en l'expedient de referència i ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: José Ramón López de la Fuente i Fernando Monzó Mollá, el qual excusa la seua incompareixença; secretària-vocal: Rosa Salvador Salvador. Parts. Reclamant: Buristir, SL. Reclamat: Codexuno, Coop. V., que no compareix a l'acte de la vista.  
Per part del president es procedix a comprovar la identitat de la part compareixent i la qualitat amb què intervé.  
A continuació s'inicia l'acte de la vista i se li concedix la paraula a la reclamant que amb la ratificació del seu escrit de demanda relata els següents:  
  
Antecedents de fet  
1. Com a conseqüència de les relacions comercials existents entre les parts, la reclamant va realitzar, a càrrec de la reclamada, diversos transports tal com s'especifiquen en les factures següents:  
  
Factura número 1596/09, de 18 de desembre de 2009, per un import de 523,16 euros.  
Factura número A125/09, de 30 de desembre de 2009, per un import de 306,24 euros.  
Factura número A130/09, de 31 de desembre de 2009, per un import de 408,32 euros.  
Factura número 14/10, de 5 de gener de 2010, per un import de 153,12 euros.  
Factura número 25/10, de 8 de gener de 2010, per un import de 332,92 euros.  
Factura número 36/10, de 8 de gener de 2010, per un import de 570,72 euros.  
Factura número 45/10, de 8 de gener de 2010, per un import de 306,24 euros.  
Factura número 47/10, de 8 de gener de 2010, per un import de 306,24 euros.  
Factura número 82/10, de 15 de gener de 2010, per un import de 306,24 euros.  
Factura número 85/10, de 15 de gener de 2010, per un import de 332,92 euros.  
Factura número 103/10, de 15 de gener de 2010, per un import de 306,24 euros.  
Factura número 118/10, de 15 de gener de 2010, per un import de 428,04 euros.  
Factura número 123/10, de 15 de gener de 2010, per un import de 332,92 euros.  
Factura número A1/10, de 15 de gener de 2010, per un import de 665,84 euros.  
Factura número 139/10, de 20 de gener de 2010, per un import de 225,20 euros.  
Factura número 165/10, de 22 de gener de 2010, per un import de 380,48 euros.  
  
Dels respectius transports es van presentar, per al seu cobrament, les factures corresponents, i que sumen un total de 5.884,84 euros. Totes i cada una d'estes van ser impagades en presentar-les al cobrament.  
Acaba sol·licitant que, una vegada que siga reconegut el seu dret, es condemne la reclamada al pagament de l'import del transport més les despeses ocasionades i que ascendixen a la quantitat total de 5.884,84 euros.  
S'apliquen els següents:  
  
Fonaments jurídics  
1. La competència territorial de la junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/90).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada també per la Llei 29/2003, de 8 d'octubre, que en l'article 38.1, referent a la quantia diu: «es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat». I no consta en l'expedient cap manifestació en este sentit realitzada en moment anterior a la iniciació del transport.   
  
3. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, la qual cosa determina el dret al seu cobrament per part de la reclamant.  
4. Atesa l'absència del vocal representant d'Empreses Carregadores que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 redactat pel Reial Decret 1225/2006, de 27 d'octubre, que modifica el Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment establix: «la inassistència de qualsevol dels membres de la junta, a excepció del president, no impedirà que es realitze la vista ni que es dicte el laude».  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per la mercantil Buristir, SL, representada per Vicente Domingo Martí Monfort contra Codexuno, Coop. V., ja que dels fets relatats i de la documentació que hi ha a l'expedient es desprén que efectivament els transports van ser realitzats tal com han sigut exposats i provats, la qual cosa atorga un dret de cobrament per l'import d'estos.  
Per això Codexuno, Coop. V., haurà d'abonar a Buristir, SL, la quantitat de cinc mil huit-cents huitanta-quatre euros amb huitanta-quatre cèntims (5.884,84 euros).   
Contra este laude es pot exercitar l'acció d'anul·lació davant de l'Audiència Provincial de Castelló en el termini de dos mesos següents a la seua notificació, d'acord amb el que establixen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència del que s'ha exposat anteriorment, dins dels 10 dies següents al de la notificació del laude es podrà sol·licitar a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, es podrà instar la seua execució forçosa, davant del Jutjat Mercantil de Castelló, de conformitat amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.  
Els mencionats terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
Castelló de la Plana, 3 de març de 2011.- El president de la Junta Arbitral de Transports de Castelló: Ramón Escrig Moreno.